ไฟแนนซ์ทูเดย์
เมื่อวานนี้นายแบงก์หลายคนออกอาการนั่งไม่ติดตั้งแต่เช้าจรดค่ำ
1 ต.ค. 2557

เมื่อวานนี้นายแบงก์หลายคนออกอาการนั่งไม่ติดตั้งแต่เช้าจรดค่ำ
งานนี้ไม่ใช่ลุ้นคู่บอลไทยเกาหลีใต้ แต่ลุ้นพม่าที่จะประกาศใบอนุญาตให้ธนาคารต่างประเทศเข้าไปประกอบธุรกิจโลคอลแบงก์ในพม่าได้เป็นครั้งแรก โดยจะประเดิมก่อน 510 ราย งานนี้รายใหญ่ลงแข่งกันหมด เพราะต้องการยึดหัวหาดพม่าที่มีอนาคตสดใสที่สุดในภาคพื้นอินโดจีน 
พม่าบอกจะประกาศภายในไตรมาส 3 หรือสิ้นสุดวันที่ 30 ก.ย. แต่งานนี้ แบงก์ชาติพม่าเคยเปรยออกมาแล้วว่า ตัดสินภายในสิ้นเดือนนี้แน่นอน แต่จะประกาศให้รู้เมื่อไหร่ ต้องลุ้นกันหลังจากนี้อีกทีนะจ๊ะ
...กอบศักดิ์ ภูตระกูล บอกมาว่า ไม่ซีเรียสกับข่าวประท้วงในฮ่องกงว่าจะกระทบสาขาที่นั่นหรือไม่
เพราะขนาดดูแลพันกว่าสาขาในไทย ช่วงม็อบมาหลายครั้งก็ยังผ่านมาได้ นี่ฮ่องกงมีแค่ 2 สาขา กับม็อบนักศึกษา งานนี้ถือว่า จิ๊บๆ...
...น่าเสียดายที่ธนาคารไทยพาณิชย์หลงรับผู้บริหารใหม่เข้าไปไม่ดูโปรไฟล์ว่าอยู่ที่ทำงานเก่าทำงานดี๊ดี เลยแทบไม่มีงานทำ พอเฮดฮันเตอร์มาออฟเฟอร์ที่ไทยพาณิชย์ให้ ก็รีบตะครุบ เจ้านายเก่าดีใจรีบเซ็นใบลาออกให้แบบไม่ต้องคิด
ไปอยู่แบงก์สีม่วงไม่ถึงเดือน ต้องเปลี่ยนไซส์เสื้อจาก S เป็น XXL เพราะเบ่งกล้ามมากไปหน่อย น่าจะไปขอคำปรึกษาจาก พี่ต้อม องค์อร อาภากร ณ อยุธยา ที่ขอลาออกก่อนกำหนดและขอรับตำแหน่งที่ปรึกษาว่า ทำอย่างไร ธนาคารไทยพาณิชย์จึงเป็นที่รักของทุกๆ คน